Rihards Gustavs Borgelins

Rihards Gustavs Borgelins (,  — ) bija dāņu virsnieks, komandējis dāņu brīvprātīgos Igaunijas un Latvijas brīvības cīņās.

 Dzīvesgājums 

Dzimis Herningā, Dānijā. Pēc Herningas semināra un reālskolas pabeigšanas iestājies Kronborgas virsnieku skolā, kuru absolvējis 1911. gadā. Pēc tam turpinājis dienestu aktīvajā armijā — 1912. gadā leitnants, 1916. gadā kapteinis.L.k.o.k. biogrāfija — Borgelin, Richard Gustav

Borgelins 1918. gadā, būdams kaprāļu skolas instruktors, piekrita komandēt dāņu brīvprātīgo vienību — Dāņu un baltiešu palīdzības korpusu, kura uzdevums bija atbalstīt Igaunijas bruņotos spēkus cīņās pret lieliniekiem.sargs.lv — Dāņu brīvprātīgie Latvijas Neatkarības karā 1919. gadā

Igaunijā ar brīvprātīgo korpusu, kurā dienēja ap 200 karavīru, ieradies 1919. gada aprīlī.Estonica.org — Finnish, Danish and Swedish volunteers in the Estonian War of Independence   Līdz 1. septembrim komandējis korpusu Igaunijas, kā arī Latvijas brīvības cīņās, tajā skaitā kaujās par Veru, Jēkabpili un Pleskavu.

1919. gada 1. septembrī paaugstināts par pulkvedi leitnantu. un gada nogalē iecelts par Krievijas Ziemeļrietumu armijas kontrolieri, savukārt pēc tās likvidācijas turpinājis dienestu Igaunijas bruņotajos spēkos — rezerves pulkā, kājnieku instruktoru skolā, kā arī ģenerālštābā. Apbalvots ar Igaunijas Brīvības krustu un Lāčplēša Kara ordeni. Par dalību Igaunijas brīvības cīņās saņēmis Maidlas muižu, kur mitis ar ģimeni.

Pēc Igaunijas padomju okupācijas 1940. gadā izbraucis uz dzimteni. 1941. gadā dāņu valodā iznāca Borgelina grāmata par kara gaitām Baltijā — Baltikum kaemper.Latvju enciklopēdija 1983. gads, Amerikas latviešu apvienības institūts, Rockville, MD, ASV, 208. lp. (pieejama ) Miris 1966. gada 8. decembrī Kopenhāgenā.

 Atsauces 

Kategorija:Dānijas virsnieki
Kategorija:Igaunijas virsnieki
Kategorija:Lāčplēša Kara ordeņa kavalieri